ქუტირი
ქუტირი — სოფელი საქართველოში, იმერეთის მხარის ხონის მუნიციპალიტეტში, თემის ცენტრი (სოფლები: გვაზაური, პატარა ჯიხაიში). მდებარეობს იმერეთის დაბლობზე, მდინარე ცხენისწყლის მარცხენა ნაპირზე. ზღვის დონიდან 60 მეტრი, ხონიდან 9 კილომეტრი. სოფელში არის საჯარო სკოლა სოფელში დგას წმინდა გიორგის ეკლესია (1872 წ.). სოფელში არის გვიანი ბრინჯაოს ხანის გორანამოსახლარი — „გორიკა“. 1926 წლისთვის ღანირ-ქუტირის თემი შედგებოდა სამი სოფლისგან და მისი მოსახლეობა შეადგენდა 3367 ადამიანს, ხოლო ფართობი 36,4 კმ²-ს.